El ii intrece astfel in productivitate pe maestrii clasici ai genului, George Topirceanu si Marin Sorescu. Antologia de fata este conceputa ca oglinda parodica a antologiei Noua poezie noua de Dumitru Chioaru aparuta la editura noastra in 2011. Lucian Perta a ales din fiecare dintre cei 80 de poeti contemporani antologati de Dumitru Chioaru cite un poem reprezentativ, pe care l-a parodiat in maniera sa binecunoscuta. Noua parodie noua scruteaza astfel tabloul poeziei romanesti contemporane, de la optzecisti la douamiisti, amestecati alfabetic intr-o – cu o sintagma ce-i apartine lui Tudor Vianu – „generatie de creatie”, asumata de Chioaru si, din perspectiva parodica, de Lucian Perta, deconstruindu-i retorica in asa fel incit constituie si o lectura critica menita sa-i sublinieze, la fel de bine inspirata, noutatea si valoarea, dar si sa-i deconspire cliseele. O generatie postmoderna pentru care parodia tinde – asa cum sustine Linda Hutcheon – sa se substituie creatiei originale. Antologia lui Lucian Perta este un supliment necesar si savuros al antologiei lui Dumitru Chioaru, care se adreseaza publicului cititor de poezie de toate virstele. \n